Eisleben
Store norske leksikon,Geografi,Verdens geografi,Europa,Tysklands geografi
Eisleben er en by i Sachsen-Anhalt i Tyskland som ligger ved foten av Harz, 30 kilometer vest for byen Halle. Den har 23 000 innbyggere (2019).
Kobberutvinningen, som hadde tradisjoner tilbake til middelalderen, ble nedlagt i 1990. Byen har produksjon av tekstiler, klær, maskiner, dypfryste bakervarer og møbler, og fagskoler for bergverksdrift.Huset hvor Martin Luther ble født i 1483, er bevart, likeså huset hvor han døde i 1546. Begge husene kom i 1997 på UNESCOs Liste over verdens kultur- og naturarv. Eisleben er nevnt som markedsplass i 994 og fikk byrettigheter i 1180. Les mer i Store norske leksikon Tysklands geografi